Λαρζάκ

Το Λαρζάκ (γαλλικά: Larzac) είναι καρστικό ασβεστολιθικό οροπέδιο στη νότια Γαλλία που βρίσκεται μεταξύ των πόλεων Millau (Aveyron) και Λοντέβ (Lodève στην περιοχή Hérault). Πρόκειται για μια αγροτική περιοχή όπου εκτρέφονται κυρίως πρόβατα για το γάλα τους, με το οποίο φτιάχνουν το τυρί Ροκφόρ. 

Η περιοχή είναι γνωστή γιατί υπήρξε θέατρο ενός μακροχρόνιου μη-βίαιου αγώνα ενάντια στα σχέδια της κυβέρνησης για επέκταση μιας στρατιωτικής βάσης.

Τον Οκτώβριο του 1971 ο υπουργός Άμυνας της Γαλλίας Μισέλ Ντεμπρέ αποφάσισε, χωρίς να συμβουλευτεί τον τοπικό πληθυσμό να μετατρέψει ένα στρατόπεδο 30 στρεμμάτων σε μια πολύ μεγαλύτερη στρατιωτική βάση (170 τ.χλμ.)Éric Toussaint 2007, 2015 is just around the corner! in Rebel Voices of the World , HB Editeur, Forcalquier, ISBN 978-2-914581-79-0 ανακτ. 30.09.08.. Οι κάτοικοι αντέδρασαν με διαδηλώσεις, καταλήψεις ακαλλιέργητων εκτάσεων, δρόμων και σε άλλες μορφές μη βίαιου αγώνα. Στον αγώνα τους προστέθηκαν και ακτιβιστές κοινωνικών κινημάτων (ειρηνιστές, του οικολόγοι, αριστεριστές). Κεντρικό ρόλο θα παίξει μια μη-βίαιη οικοκοινότητα, η "Communautés de l'Arche", και ο ιδρυτής της Lanza del Vastohttp://www.markshep.com/nonviolence/Ark.html  Mark Shepard 1990, «Island of Peace: Lanza del Vasto and the Community of the Ark» ανακτ. 30.09.08. Τελικά το σχέδιο θα εγκαταλειφθεί το 1981 από τον νεοεκλεγέντα πρόεδρο της γαλλικής δημοκρατίας Φρανσουά Μιτεράν.

Κατά τη διάρκεια του πολυετούς αγώνα θα αναπτυχθούν σταθερές σχέσεις μεταξύ των κατοίκων και νεαρών ακτιβιστών πολλοί εκ των οποίων, με πιο γνωστό τον αγρότη συνδικαλιστή και δραστήριο ακτιβιστή Ζοζέ Μποβέ, θα εγκατασταθούν μόνιμα στην περιοχήΚαταδικάστε τα μεταλλαγμένα όχι τους διαδηλωτές! Οικολόγοι -Πράσινοι  ανακτ. 30.09.08..

Το 2003 στο Λαρζάκ έγινε μια μεγάλη κινητοποίηση του κινήματος της εναλλακτικής παγκοσμιοποίησης που ξεπέρασε τα 200.000 άτομαΠερισσότερα βλ. Alex Lefebvre 2003, «Larzac anti-globalisation conference throws French left into crisis» στο WSWS., ανακτ. 30.09.08. Επίσης, GATHERING on the LARZAC, ανακτ. 30.09.08.

 Παραπομπές 

 Φωτοθήκη 

Εξωτερικοί σύνδεσμοι


Κατηγορία:Περιβαλλοντικά κινήματα
Κατηγορία:Οροπέδια της Γαλλίας